ประกาศ เทศบาลตำบลเหมือง
เรื่อง ประกวดราคาจ้างก่อสร้างถนนคอนกรีตเสริมเหล็กพร้อมวางท่อระบายน้ำสองข้างทางสาย ชบ 1034 หมู่ที่ 5 ต.เหมือง อ.เมืองชลบุรี จ.ชลบุรี ด้วยวิธีการทางอิเล็กทรอนิกส์

          เทศบาลตำบลเหมืองมีความประสงค์จะ ประกวดราคาจ้างก่อสร้างถนนคอนกรีตเสริมเหล็กพร้อมวางท่อระบายน้ำสองข้างทางสาย ชบ 1034 หมู่ที่ 5 ต.เหมือง อ.เมืองชลบุรี จ.ชลบุรี ด้วยวิธีการทางอิเล็กทรอนิกส์  โดยทำการก่อสร้างถนนคอนกรีตเสริมเหล็ก ขนาดผิวจราจรกว้างเฉลี่ย 9.00 เมตร  ยาว 848.00 เมตร ผิวจราจรหนาเฉลี่ย 0.20 เมตร พร้อมตีเส้นผิวจราจร พร้อมวางท่อระบายน้ำ คสล.(มอก.ชั้น 3)ขนาด Ø 0.80 เมตร จำนวน 1,280 ท่อน พร้อมบ่อพัก คสล. ขนาด 0.80 เมตร จำนวน 88 บ่อ พร้อมฝาปิดแบบเหล็กหล่อ คิดเป็นพื้นที่ดำเนินการไม่น้อยกว่า 7,239.00 ตารางเมตร (ตามแบบเทศบาลตำบลเหมือง พร้อมป้ายประชาสัมพันธ์ 1 ป้าย)  ราคากลางของงานก่อสร้างในการประกวดราคาด้วยวิธีการทางอิเล็กทรอนิกส์ครั้งนี้เป็นเงินทั้งสิ้น 

๑๑,๘๓๐,๐๐๐.๐๐ บาท (สิบเอ็ดล้านแปดแสนสามหมื่นบาทถ้วน)
          ผู้มีสิทธิเสนอราคาจะต้องมีคุณสมบัติ ดังต่อไปนี้
                   ๑. เป็นนิติบุคคล ผู้มีอาชีพรับจ้างงานที่ประกวดราคาจ้างด้วยวิธีการทางอิเล็กทรอนิกส์ดังกล่าว ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๕,๐๐๐,๐๐๐.๐๐ บาท
                   ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว
                   ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น
                   ๔. ไม่เป็นผู้มีผลประโยชน์ร่วมกันกับผู้ประสงค์จะเสนอราคารายอื่นที่เข้าเสนอราคาให้แก่เทศบาลตำบลเหมือง ณ วันที่ประกาศประกวดราคาด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการประกวดราคาจ้างด้วยวิธีการทางอิเล็กทรอนิกส์ครั้งนี้
                   ๖. บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ
                   ๗. บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์(e-Government Procurement : e-GP) ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ

                   ๘. คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้
          กำหนดยื่นซองเอกสารประกวดราคาจ้างก่อสร้างด้วยวิธีการทางอิเล็กทรอนิกส์ ในวันที่ ๑๕ มกราคม ๒๕๕๗ ตั้งแต่เวลา  ๑๐.๐๐ น. ถึงเวลา ๑๐.๓๐ น. ณ สถานที่กลางในการจัดซื้อจัดจ้างขององค์กรปกครองส่วนท้องถิ่น (ชั้น ๑ สำนักงานส่งเสริมการปกครองท้องถิ่นจังหวัดชลบุรี) และกำหนดเสนอราคาในวันที่  ๒๗ มกราคม ๒๕๕๗ ตั้งแต่เวลา ๑๔.๑๕ น. เป็นต้นไป
          ผู้สนใจติดต่อขอซื้อเอกสารประกวดราคาจ้างก่อสร้างด้วยวิธีการทางอิเล็กทรอนิกส์ ในราคาชุดละ ๕,๐๐๐ บาท ได้ที่ สำนักงานเทศบาลตำบลเหมือง ในวันที่ ๒๕ ธันวาคม ๒๕๕๖ ถึงวันที่ ๗ มกราคม ๒๕๕๗ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.gprocurement.go.th หรือ www.mheung.go.th หรือสอบถามทางโทรศัพท์หมายเลข ๐-๓๘๓๘-๙๒๒๔-๕ ในวันและเวลาราชการ
 
 
                                                    ประกาศ ณ วันที่ ๒๕ ธันวาคม พ.ศ. ๒๕๕๖
 
(นางเยาวลักษณ์ ศรีสำอางค์)
นายกเทศมนตรีตำบลเหมือง
